उल्लेखनीय है कि उच्च रक्तचाप का संबंध हृदयरोग, पक्षाघात और गुर्दा बेकार हो जाने से जोड़ा गया है.'बीएमसी पब्लिक हेल्थ' पत्रिका मे प्रकाशित इस शोध के नतीजे बताते हैं कि कम शिक्षित महिलाओं में कम शिक्षित पुरुषों की अपेक्षा उच्च रक्तचाप का ख़तरा ज़्यादा रहता हैब्राउन विश्वविद्यालय में ये शोध करवाने वाले प्रोफेसर एरिक लौक्स ने कम शिक्षित महिलाओं में उच्च रक्तचाप के आधारभूत कारणों को भी रेखांकित किया."कम शिक्षित महिलाओं के अवसादग्रस्त होने का ख़तरा ज़्यादा  रहता है. उनके ग़रीबी रेखा से नीचे रहने और अकेली माता हो जाने का अंदेशा  भी ज़्यादा रहता है."ब्रिटिश हार्ट फाउंडेशन के मुताबिक ताज़ा शोध से इस तथ्य की पुष्टि होती है  कि शिक्षा से वंचित लोगों में हृदय रोग की ज्यादा आशंकाएं रहती हैं.ब्रिटिश हार्ट फ़ाउंडेशन की नताशा स्टीवार्ट कहती हैं  "इन नतीजों से उन तथ्यों की पुष्टि हुई है जिनमें सामाजिक और आर्थिक तौर पर वंचित लोगों में दिल की बीमारी का ख़तरा ज़्यादा होने की बात कही गई है."उनका कहना है कि समाज के सभी वर्गों के लोगों को चाहिए कि वे अपने बच्चों को उच्च शिक्षा दिलवाएं जिससे उन्हें दिल की बीमारियों से ग्रस्त होने का ख़तरा कम हो.शोधकर्ताओं के मुताबिक उच्च शिक्षा प्राप्त लोगों को दिल की बीमारी का ख़तरा कम होने के पीछे रक्तचाप का संतुलन ही एक वजह है.अध्ययन का आधारइस अध्ययन में शामिल 3,890 लोगों से उनके 30 सालों का रिकॉर्ड लिया गया.इन लोगों को तीन आयु वर्गों में बांटा गया. पहला वर्ग 12 साल या उससे कम उम्र के लोगों का था जिनकी शिक्षा कम थी.दूसरा वर्ग 13 से 16 साल तक की उम्र के लोगों का था जिनकी शिक्षा मध्यम थी.तीसरा वर्ग 17 साल या उससे अधिक अम्र के लोगों का था जिन्होंने उच्च शिक्षा प्राप्त की थी.इस अध्ध्ययन के नतीजों में महिलाओं और पुरुषों के रक्तचाप अलग अलग पाए गए.कम शिक्षाप्राप्त महिलाओं में अधिक शिक्षा प्राप्त महिलाओं की अपेक्षा रक्तचाप 3.26 अधिक था. जबकि पुरुषों में ये अंतर 2.26 पाया गया.